

**УРОК: Уводен урок – среща на учениците, работещи по програмата и техните родители**

**Виолета Тачева, преподавател в СУ „Петко Рачев Славейков“, град Трявна**

**Часът е проведен в IX „а“ клас на 20.09.2017 г.**

*Училищното образование има за цел да запазва и развива детския творчески порив така, че всяко дете да живее пълноценно и да придобива с радост допълнителни знания и умения, както и да спомага за израстването на детето като мислеща и отговорна личност, която се отнася към живота с ведрина, ентусиазъм и обществен ангажимент.*

www.novoobrazovanie.org



**Цел на урока**

* *Да се запознаят учениците от 9а клас и техните родители с програмата „Научи се да даряваш“;*
* *Да се активират учениците в посока самостоятелно иницииране на дейности по програмата;*
* *Да се приобщят родителите към програмата и да се дефинират формите на подкрепа от тяхна страна.*

**Описание**

*Пред учениците и техните родители беше представена презентация за програмата „Научи се да даряваш“, за пилотното ѝ издание в България през 2016-2017 и очакванията за настоящата учебна година. Това занятие протече в две фази: в първата учениците и родителите им работиха поотделно. Първоначално всяка от групите попълни анкетна карта. За учениците това всъщност е входното ниво за оценка на познанията по темите, заложени в работния график. А чрез своите анкети родителите дефинираха своето отношение към този проект, желанието и възможностите за подкрепа на учениците в техните дейности. В двете групи се проведе „мозъчна атака“, като учениците разискваха "Как да направим добро?", а техните родители разсъждаваха с какво биха могли да помогнат. Говорители на двете групи обобщиха събраните мнения. Във втората фаза на занятието учениците и родителите работиха като един екип и изградиха „Стена на очакванията“, която която по същество е желания модел за работа в класа.*

 **

 **

* *



**От коментарите в час**

*Коментари на родители след срещата:*

* *Страхотно е това, което сте замислили!*
* *Така трябва да се работи с децата. Моите адмирации!*
* *Много Ви слушат децата, ние сякаш говорим по-назидателно с тях. Поздравления!*
* *Обаждайте се, когато имате нужда от каквато и да е помощ. Аз съм насреща.*

*Коментари на ученици след срещата:*

* *Много яко да се работи с майките ни!!*
* *Мислях, че ще се притеснявам, обаче беше много забавно!*
* *Така ако бяха всички часове…..*



**Идеи за надграждане**

*Съвместната работа на учениците с техните родители, освен че е безспорно полезна не само от гледна точка на целите по програмата, се оказа вълнуващо преживяване и за двете общности. Дейностите бяха увлекателни и забавни; учениците и родителите им демонстрираха взаимна симпатия; усмивките не слизаха от лицата им. Изводът е, че родителите трябва да се канят много по-често в училище за подобна екипна работа, в подходяща беформална обстановка и това би се отразило положително на учебно-възпитателния процес.*